Qırımda «fevral 26» işi boyunca yaqalanğan operator Eskender Nebiyevni azat ettiler
18 iyün 2015, 18:50
Qırımda Rusiye uquq qoruyıcıları tarafından «fevral 26» işi boyunca yaqalanğan ve Aqmescit SİZOsında tutulğan ATR telekanalınıñ operatorı Eskender Nebiyevni azat ettiler. Bunı iyün 18 künü ATR baş müdiriniñ muavini Lilâ Bucurova öz Facebook saifesinde yazdı, dep haber ete Qırım.Aqiqat.
«Soñki ayları SİZOda bulunğan operator Eskender Nebiyevni azat ettiler. Onıñ ailesine yardım etken er keske minnetdarmız. Müftiy Emirali efendige ayrı teşekkür, onıñ yardımı olmasa, bu da olamaz edi», – dey Bucurova.